تورکیه پرزیدنتی رجب طیب اردوغان، 3 ژوئن‌ده اؤلن افسانه بوکسچو محمد علی‌نین جنازه مراسیمینه قاتیلماق اوچون آمریکا گئتدی.
پرزیدنت اردوغان، آمریکایا حرکتین‌دن اوّل آنکارا اسنبوغا هاوالیمانیندا ائتدیگی آچیقلامادا، محمد علی‌نین رینگلرین اولدوغو قدر کؤنول‌لرین ده شامپیونو اولدوغونو ایفاده ائده‌رک؛
"اونون هر سؤزو، هر یومروغو، هر غالیبیتی آفریقا‌دان آسیایا میلیاردلارلا مظلوما اومید وئردی، گوج وئردی." دئدی.
عرقچی‌لیگه و آیری-سئچکی‌لیگه قارشی مقدس موباریزه وئردیگینه دقت چکن پرزیدنت اردوغان، محمد علی‌نین "الله‌دان سرمایه ایستدیم، حمد اولسون او منه ایسلامی وئردی." سؤزونون چوخ معنا‌لی اولدوغونو وورغولادی.
محمد علی‌نین، مسلمان‌لیغی قبول ائتدیک‌دن سونرا سرگیلدیگی نومونه توتوملا اؤلکه‌سینده چوخ اینسانین مسلمان اولماسینا وسیله اولدوغونو ایفاده ائدن پرزیدنت اردوغان؛
"خصوصیله 11 سپتامبر ترور سالدیریلاریندان‌ سونرا، اطفاعیه‌چی بارئتینی تاخیب، 'ایسلام قاتیل دینی دئییل، ایسلام باریش دئمک‌دیر.' دئیه‌رک سرگیلدیگی دوروش هئچ بیر زامان اونوتولمایاجاقدیر. اونون سون داملاسینا قدر حاق ائدیلمیش باشاری‌نین آردیندا بوتون اینسان‌لارا ایلهام قایناغی اولان اینانج، عزم و قرارلی‌لیغی‌نین رولو بؤیوک‌دور. "دئیه بیلدیرمیش‌دیر.
اردوغان، محمد علی‌نین، مسلمان اولدوق‌دان سونرا تورکیه‌نی زیارت ائتدیگینی ده خاطیرلادا‌راق؛
"تورکیه پرزیدنتی اولا‌راق، جنازه مراسیمینه قاتیلا‌راق، هم اؤزونه حیاتیمیزله بیرلیکده سون وظیفه‌میزی ائده‌جک، هم ده گئجیکمیش ده اولسا زیارتینه جواب تاپیلمیش اولاجاغیق. اونون حیاتی، دوروشو، موباریزه‌سی بیزیم اوچون ایلهام قایناغی اولماغا داوام ائده‌جک. اونون وفاتییلا مظلوم کؤنول‌لرده اورتایا چیخان بوش‌لوغو محمد علی'نین خاطره‌سینه، اونون میراثینا صاحب چیخا‌راق، اینشاالله بیزلر تلافی ائدجگیک. " ایفاده‌لرینی ایستیفاده ائتدی.
زیارتی وسیلسیله آیریجا جنازه مراسیمینه قاتیلماسی گؤزلنیلن خاریجی اوست سویه مسئوللارلا دا گؤروشه‌جگینی ایضاح ائدن اردوغان، یاخین کئچمیشده آمریکایا کؤچ ائده‌رک، شیکاگو بؤلگه‌سینه یئرلش‌دیریلن آحیسکا تورک‌لری و بؤلگه موسلومانلارییلا ایفطار سوفره‌سینده بیر آرایا گله‌جک‌لرینی بیلدیریب.
